
     REPUBLIKA HRVATSKA
     TRGOVAČKI SUD U OSIJEKU

U   I M E   R E P U B L I K E   H R V A T S K E

R J E Š E N J E


Trgovački sud u Osijeku, po sucu Dubravki Kuveždić, u stečajnom predmetu povodom prijedloga Financijske agencije Regionalni centar Zagreb, Trg svibanjskih žrtava 1995. br. 1 za otvaranje stečajnog postupka nad dužnikom BIJELI VAL iz Zagreba, Baruna Trenka 7/I, OIB 84193976847, dana 6. lipnja 2018.,    
                  
r i j e š i o   j e
	

Postupak se obustavlja.


Obrazloženje


 FINA RC ZAGREB je 3. travnja 2017. podnijela prijedlog za otvaranje stečajnog postupka nad dužnikom BIJELI VAL iz Zagreba, Baruna Trenka 7/I, OIB 84193976847, jer isti na dan 30. ožujka 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 51.411,35 kn, te da prema podacima Hrvatskog zavoda za mirovinsko osiguranje dužnik ima jednog zaposlenika.  

Visoki Trgovački suda RH u Zagrebu je rješenjem broj 31-Su-525/17-10 od 26. lipnja 2017. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu. 

[bookmark: _GoBack]Rješenjem ovoga suda St-1266/17 od 20. travnja 2018. pokrenut je prethodni postupak radi utvrđivanja uvjeta za otvaranje stečajnog postupka nad dužnikom, zakazano je ročište radi izjašnjenja o prijedlog za dan 6. lipnja 2018., te je imenovana privremena stečajna upraviteljica Sabina Lalić.   

 FINA je podneskom od 30. travnja 2018. obavijestila sud da dužnik na dan 30. travnja 2018.  u Očevidniku redoslijeda osnova za plaćanje nema evidentirane neizvršene osnove za plaćanje.

Privremena stečajna upraviteljica u izviješću od 2. svibnja 2018. navodi da udruga u proteklih 12 mjeseci nije bila blokirana, a na dan 25. travnja 2018. nepodmirene obveze udruge iznose 0,00 kn. Također navodi da udruga nema nepodmirenih obveza evidentiran u Očevidniku neizvršenih osnova za plaćanje FINA-e i nije nesposobno za plaćanje, te zbog naprijed navedenog predlaže  obustavu postupka.

Prema članku 128. stav 9. Stečajnog zakona (Narodne novine 71/15 i 104/17, dalje SZ-a) ako dužnik do završetka prethodnog postupka postane sposoban za plaćanje sud će postupak obustaviti.

Kako je iz provedenih dokaza i to potvrde FINE i izviješća privremene stečajne upraviteljice vidljivo da je stečajni dužnik do završetka prethodnog postupka postao sposoban za plaćanje, sud je u skladu s odredbom članka 128. stav 9. SZ-a, obustavio postupak i   riješio kao u izreci.    
          

                                               U Osijeku 6. lipnja 2018.                    


    S U D A C :
        Dubravka Kuveždić, v.r. 



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           

Za točnost otpravka
ovlašteni službenik:
   Darija Miličević   

